Reacția lui Dan Barna, după ce Nicolae-Ionel Ciucă a fost desemnat prim-ministru interimar.
Dan Barna a reacționat după ce Nicolae-Ionel Ciucă a fost pus de Klaus Iohannis premier interimar. Co-președintele USR PLUS spune că desemnarea lui Nicolae-Ionel Ciucă ca prim-ministru interimar reprezintă "o variantă de siguranță". Ludovic Orban a demisionat din funcția de premier luni seară.
Întrebat, luni seară, la Digi24, despre desemnarea lui Nicolae-Ionel Ciucă ca prim-ministru interimar, Dan Barna a spus că este "o variantă de siguranță"."Poate fi privită ca o variantă de siguranță, atât cât se poate obține în acest context", a spus Barna.Întrebat despre reacția lui Marcel Ciolacu la demisia lui Ludovic Orban, conform căreia gestul este iresponsabil, Dan Barna a evitat o reacție fermă, spunând doar că "situația care s-a generat arată cât de important este ca în zilele următoare să aibă loc acestea negocieri pentru constituirea coaliției guvernamentale".În ceea ce privește demisia în sine a lui Orban, Barna susține că "este o decizie a premierului luată în cadrul PNL", iar prioritatea acestor zile sunt negocierile și constituirea viitorului guvern al României.Întrebat dacă demisia va ajuta la negocieri, liderul USR a răspuns că "este nevoie de un premier credibil, cu o imagine care să redea speranța românilor într-o guvernare care poate să facă reforme".USR PLUS va merge la consultările de la Cotroceni cu propunerea de premier Dacian Cioloș: "Este o propunere de premier care are și credibilitate, și experiență și bună practică"."Decizia este a președintelui. Dacă va fi în această direcție (de desemnare a lui Cioloș – n.r.) vom fi foarte fericiți să putem implementa programul cu un premier al nostru. Dacă va avea o altă decizie, vom sta la masă și vom găsi cea mai bună abordare", a adăugat Dan Barna.Întrebat, de asemenea, dacă prezența UDMR în viitoarea coaliție va fi "o frână sau un factor de progres", Barna a răspuns: "Eu sper că această coaliție va avea resursele de înțelepciune să facă acele reforme prin care să începem să reconstruim credibilitatea".Urmăriți Aleph News pe Facebook, Twitter, Youtube și Instagram!